Eduskunnan kirjelmä jäsenten vaalista sotasyyllisyysoikeuteen
1945 Vp. - Edusk. kirj. - Jäsenten vaali sotasyyllisyysoikeuteen.

Eduskunnan kirjelmä jäsenten vaalista sotasyyllisyysoikeuteen.

Eduskunta ilmoittaa, että Eduskunnan valitsijamiehet ovat sotaan syyllisten rankaisemisesta 13 päivänä syyskuuta 1945 annetun lain nojalla säädetyssä järjestyksessä valinneet jäsenet sotasyyllisyysoikeuteen ja että valituiksi ovat tulleet:

kansanedustaja, varatuomari Lauri Riikonen ja hänen varamiehekseen kansanedustaja, maanviljelijä Heikki Vehkaoja;

kansanedustaja, varatuomari, kaupunginjohtaja Otto Arno Tuurna ja hänen varamiehekseen kansanedustaja, varatuomari Päiviö Hetemäki;

kansanedustaja, lakitiedettenkandidaatti Eino Pekkala ja hänen varamiehekseen kansanedustaja, filosofianmaisteri K. H. Wiik;

luennoitsija Otto Toivonen ja hänen varamiehekseen päätoimittaja A. J. Kosonen;

kansanedustaja, kunnallisneuvos Anselm Alestalo ja hänen varamiehekseen kansanedustaja, kunnallisneuvos Albin Asikainen;

kansanedustaja, kunnallisneuvos Juho Erland Pilppula ja hänen varamiehekseen filosofiantohtori Toivo T. Kaila;

kansanedustaja, kirvesmies Aaro Uusitalo ja hänen varamiehekseen kansanedustaja, sähköasentaja Toivo Kujala;

kansanedustaja, sanomalehdentoimittaja Kalle Hakala ja hänen varamiehekseen kansanedustaja, asutusneuvoja Valfrid Eskola;

rehtori Tor Therman ja hänen varamiehekseen hovioikeudenneuvos Felix Johansson;

kansanedustaja, kunnallispormestari Heikki Albert Kannisto ja hänen varamiehekseen oikeusneuvosmies Akseli Nieminen;

kansanedustaja, toimittaja Hertta Kuusinen ja hänen varamiehekseen kansanedustaja, toimitsija Tyyne Tuominen; sekä

lakitiedettenkandidaatti Lauri A. af Heurlin ja hänen varamiehekseen hovioikeudenauskultantti Kai K. Nordlund.

Helsingissä 14 päivänä syyskuuta 1945.

Sotasyyllisyyslaki
Valtiopäivät